Magnus Heunicke (S), 2006-05-03:
Jeg synes, at når vi har et problem, så lad os da få det løst
Jeg kan forstå, at regeringen altså mener, at det er meget ambitiøst, at man fornyr 40 km skinner i dag ud af det samlede danske skinnenet, men med den mængde skinnenet, vi har, vil det vel være at gøre problemet endnu større, fordi skinnenettet jo forfalder med mere end de 40 km.
Puklen bliver bare større og større, og vi skubber den foran os.
Dels foregår der reparation og vedligeholdelse af eksisterende skinneanlæg, det er den ene side af opgaven, dels foregår der en anden opgave, som er at forny de spor, som skal udskiftes.
I 2007 udskifter vi f.eks. i første omgang hele Kystbanen – den er vi ved at sende i udbud nu – og det vil så være den opgave, der skal løses der.
Det er altså lidt interessant, at Socialdemokratiet begynder at stille spørgsmål om det her; Socialdemokratiet, som i 2003 blev tigget og bedt af mig om at gå med ind i et forlig for at forny banenettet.
De sagde: Nej tak, vi vil hellere stå udenfor og brokke os.
Og det er det, de gør nu.
Det er også interessant, at Socialdemokratiet er udenfor, når vi nu laver en ny aftale sammen med Det Radikale Venstre og sammen med Dansk Folkeparti, hvor vi har lovet hinanden, at man inden den 1. september har været hele Banedanmarks skinnenet igennem fra A til Z totalt set for at finde ud af, hvilke opgaver der skal løses fremover i de næste 10 år, og vi har lovet hinanden, at vi vil finde pengene til det.
Det er den fase, vi er i.
Derfor kan det godt virke, som om der bliver lavet for lidt i 2006, men det gør der ikke fremover, det garanterer jeg for.
Af det kan jeg høre, at den her, som vi har indkøbt, slet ikke skal ud at køre på danske skinner og forny det danske skinnenet.
Det køber vi nogle andre til.
Det er selvfølgelig i orden at lave udbud, og vi er selvfølgelig også forpligtet til at få den billigst mulige løsning.
De her sporombygningstog kan faktisk ombygge omkring 2 km i døgnet.
Jeg kan forstå, at det altså er 40 km i alt.
Hvorfor siger vi ikke: Lad os da få lidt turbo på det her projekt, så vi kan sikre, at vi ikke igen til sommer står i samme situation, som vi gjorde sidste år, nemlig at vi måtte have massive hastighedsnedsættelser både på hovedfærdselsårer og på Sydbanen og andre steder, hvor man var helt nede på at køre 15-20 km/t.?
Kan vi sikre, at det ikke sker igen?
Socialdemokratiet har jo bl.a. de sidste 30-40 år haft meget betydelig indflydelse på banen og på, hvor meget der skulle sættes i gang på banenettet.
Selv ledende socialdemokrater har fortalt mig, at den nedslidning, der er tale om her, har foregået over de sidste 30-40 år.
Det vil sige, at vi skal helt tilbage til Schlüterregeringens tid og endda før, hvor der også var socialdemokratisk ledelse.
Og der har denne regering afsat – nu skal jeg tage beløbet, som jeg husker det i hovedet – 920 mio. kr. om året ekstra i de kommende 10 år til at sætte skinnesystemet i gang, altså mere end den socialdemokratisk ledede regering gjorde.
Det er også kendt, at vi nu arbejder på at finde flere penge til endnu mere fornyelse.
Det skal jeg vende tilbage til, når jeg får tilbagespørgsmål fra min spørger.
Lampen lyser rødt nu.
»Hvor mange arbejdsdage i år er det planen at Banedanmarks sporombygningstog til 100 mio. kr., P95LS Matisa, skal benyttes for at forny det danske skinnenet ud af de 150 dage, der er det maksimale antal driftsdage for denne maskine, set i lyset af det massive behov for at få gjort noget ved de nedslidte skinner, der hver dag betyder utallige hastighedsnedsættelser for togene?«